Document ID: 32010R0599

KOMISSION ASETUS (EU) N:o 599/2010
annettu 8 päivänä heinäkuuta 2010,
kalastustoimia koskevien tietojen sähköisestä kirjaamisesta ja toimittamisesta sekä kaukohavaintokeinoista annetun neuvoston asetuksen (EY) N:o 1966/2006 soveltamista koskevista yksityiskohtaisista säännöistä ja asetuksen (EY) N:o 1566/2007 kumoamisesta annetun asetuksen (EY) N:o 1077/2008 muuttamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon kalastustoimia koskevien tietojen sähköisestä kirjaamisesta ja toimittamisesta sekä kaukohavaintokeinoista annetun neuvoston asetuksen (EY) N:o 1966/2006 (1) ja erityisesti sen 5 artiklan,
sekä katsoo seuraavaa:
(1)
Neuvoston asetuksessa (EY) N:o 1966/2006 säädetään sellaisten yksityiskohtaisten sääntöjen vahvistamisesta, jotka koskevat esitysmuotoja, joita kansalliset toimivaltaiset viranomaiset käyttävät tietojen vaihtamiseksi valvonta- ja tarkastustarkoituksiin.
(2)
Kalastustoimia koskevien tietojen sähköisestä kirjaamisesta ja toimittamisesta sekä kaukohavaintokeinoista annetun neuvoston asetuksen (EY) N:o 1966/2006 soveltamista koskevista yksityiskohtaisista säännöistä annetun asetuksen (EY) N:o 1077/2008 (2) liitteessä olevan esitysmuodon soveltaminen ja jäsenvaltioissa viime aikoina tapahtunut kehitys ovat osoittaneet, että kyseistä esitysmuotoa olisi parannettava tietojenvaihdon yhteensopivuuden varmistamiseksi sovitussa XML-muodossa. Sen vuoksi liite olisi korvattava uudella liitteellä.
(3)
Tässä asetuksessa säädetty toimenpide on kalastus- ja vesiviljelyalan komitean lausunnon mukainen,
ON HYVÄKSYNYT TÄMÄN ASETUKSEN:
1 artikla
Asetuksen (EY) N:o 1077/2008 muuttaminen
Muutetaan asetusta (EY) N:o 1077/2008 seuraavasti:
Korvataan liite tämän asetuksen liitteen tekstillä.
2 artikla
Voimaantulo
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä heinäkuuta 2010.

Labels: 12
6